**7. razred: NARAVOSLOVJE** – ***pouk na daljavo***

Torek, 31. 3. 2020 Zaporedna ura: 7., 8., 9.

Sreda, 1. 4. 2020

**Utrjevanje in ponavljanje**

Delaj po vrsti od naloge do naloge. Ko nalogo opraviš, jo obkljukaj ali pobarvaj in pojdi k naslednji.

Da boš lahko začel z obravnavo posameznih organskih sistemov je prav, da predhodno snov ponoviš.

* Odpri DZ na strani 10 in začni reševati naloge po vrsti (1, 2, 3). Tako kot smo vajeni, besedilo v okvirjih obkroži ali pobarvaj.

*Pomoč*

*Sigurno se še spomniš, da se celice, ki opravljajo enake naloge, povezujejo v tkiva; tkiva sestavljajo organe; organi s podobnimi nalogami pa sestavljajo organski sistem. Več organskih sistemov gradi organizem.*

*Organski sistemi so: prebavila, obtočila, gibala, izločala, dihala, živčevje, čutila, razmnoževalni organi.*

**Organski sistemi pri živalih**

* Različni organizmi imajo različno zgradbo

Odpri DZ na strani 11 in reši vse naloge do 14. strani.

Pri teh nalogah imaš ilustracije različnih živali. Zraven je legenda, ki označuje organske sisteme. S pomočjo legende reši naloge od 4 do 13. Če ti kaj ne bo šlo, pusti prazno, bomo dokončali, ko se vrnemo.

*Pomoč*

*Dihala so lahko pljuča, škrge, zračnice, koža.*

* Sedaj pa še interaktivno učenje (utrjevanje snovi) s pomočjo i-učbenika na povezavi

<https://eucbeniki.sio.si/nar7/2009/index9.html>

Najprej preberi povzetek in začni z reševanjem nalog od strani 148 do 153. Vadi toliko časa, dokler ne bodo vsi odgovori pravilni.

* Zapis v zvezek lahko po potrebi tudi dopolniš (predvsem tiste naloge, ki so ti delale največ težav).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Tretjo uro v tem tednu nameni **ogledu dokumentarnega filma KAČE, na povezavi**

<https://4d.rtvslo.si/arhiv/dokumentarna-oddaja-izobrazevalni-program/174280186>

**Spremni napovednik:**

Kače niso sluzaste, ne skačejo in se ne kotalijo po hribu navzdol kot obroč. Nikogar ne morejo hipnotizirati. Kače tudi ne pijejo kravjega mleka. Prav tako nimajo vse vrste kač strupnikov in niso vse strupene. In slepec ni kača, ampak kuščar. Kaj in kakšne kače so v resnici, pa v dokumentarni oddaji o kačah v Sloveniji.  
Režija: Aleksandra Vokač, scenarij: Ana Dular Radovan, kamera: Bernard Perme

* **Po ogledu v zvezek zapiši naslov dokomentarnega filma, prepiši vprašanja in nanje odgovori.**

1. Kam uvrščamo kače?
2. Koliko vrst kač živi v Sloveniji?
3. Po čem ločimo strupene kače od nestrupenih?
4. Koliko strupenih kač živi v Sloveniji? Katere?
5. Po čem prepoznamo modrasa?
6. Kako se razmnožujejo strupene kače?
7. Kako se razmnožujejo nestrupene kače?
8. S čim se prehranjujejo?
9. Katera čutila imajo dobro razvita, katera slabo?
10. Katera je najpogostejša nestrupena kača v Sloveniji?
11. Naštej še nekaj nestrupenih kač, ki živijo v Sloveniji?

Upam, da ti je bil dokumentarni film všeč in da si o kačah zvedel kaj novega.

* **NALOGA!!!**

**Prosim, da zadnjih pet učencev odgovore fotografira in pošlje na moj elektronski naslov.**

**Če te možnosti nimaš, napiši nalogo v wordov dokument in mi ga pošlji. Ne pozabi se podpisati. Zadnji rok za oddajo naloge je 3. april.**

Če imaš še kakršnokoli vprašanje, mi ga posreduj na elektronski naslov.

Uspešno učenje ti želim.